2015 թվականից Հայաստանն անդամակցում է ՏՀԶԿ հարկման նպատակով թափանցիկության և տեղեկությունների փոխանակման Գլոբալ ֆորումին: ՊԵԿ նախագահի տեղեկացմամբ՝ Հայաստանը պատրաստակամությունն է հայտնել նաև ներգրավվելու BEPS ծրագրին, չնայած արդեն իսկ սկսվել են BEPS ծրագրի որոշակի գործողությունների տեղայնացման հնարավարությունների քննարկումները ներքին օրենսդրության մեջ: Հատկանշական է նաև 2017 թվականին BEPS ծրագրի 15-րդ գործողության՝ MLI ստորագրումը, որը վավերացման փուլում: Վավերացման փուլում է նաև 2018 թվականի հունվարին ստորագրված «Հարկային հարցերով փոխադարձ վարչական աջակցության մասին» կոնվենցիան: «Մեկ անգամ ևս ընդգծելով միջազգային հարկային համագործակցության տարբեր հարթակներում հանդես գալու ՀՀ-ի նախաձեռնողականությունը և պատրաստակամությունը՝ վստահ եմ, որ այս հանդիպումը հաջողված մեկնարկ կդառնա մեր հետագա բոլոր աշխատանքներում»,-շեշտել է Դավիթ Անանյանը: